多倫多地下鐵

多倫多嘅地下鐵係加拿大多倫多嘅地下鐵網，由多倫多公車局營運，係多倫多公共交通系統嘅骨幹，連接公車局旗下嘅所有巴士同輕鐵綫。喺2022年總共有4條綫、75個站，全長76.9公里。1號綫連接多倫多同北便嘅旺市，最北嘅3個站唔喺多倫多入面。全網統一收費，跨市搭車都唔使畀額外錢。

多倫多起地下鐵最初係喺1910年提出，修正早期系統喺1946年批准，1949年開始起，1954年通車，係加拿大全國第一條地下鐵路，當時爾段係係連接聯合站至 Eglinton 站，而係1號綫嘅一部分。

路綫
多倫多地下鐵嘅地下鐵綫本來淨得名；2000年為咗配合第四條綫雪柏綫通車，每條綫加咗顏色，2014年再開始用號碼，但係原則上，其實淨係得個名係真，顏色同號碼都只係地圖上貪方便，隨時會變。

而事實上，路綫號碼已經唔啱次序，因為士嘉堡 RT 嘅3號已經畀咗次序第8嘅安大略綫；另外，7號綫亦曾經唔係指艾靈頓東輕鐵綫。

無綫訊號

喺多倫多嘅地下鐵，除非喺地面，行車期間通常收唔到流動電話訊號；喺站入面就通常得，但係淨收到一間流動電話網絡供應商嘅訊號，站入面公車局有提供免費 Wi-Fi，不過要簽到先用得，手機如果用新式嘅瀏覽器好多時都簽唔到到。

2012年，公車局搵咗一間公司，開始喺站入面安裝設備，等可以收到無綫訊號，但係因為三大流動電話供應商一直都唔合作，所以一直都淨係收到一間細供應商嘅訊號。

2023年，三大供應商之一嘅 Rogers買咗本來負責安裝無綫設備嗰間公司，聲稱咁做可以喺幾年內全網收到 5G。

攷